**projektas**

**reg. Nr.T-47**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2017 m. vasario 13 d. sprendimo nr. T1-15 „dėl pasvalio rajono savivaldybės BERNARDO BRAZDŽIONIO LITERATŪROS PREMIJOS NUOSTATŲ PATVIRTINIMO“ pakeitimo**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir 4 dalimi, 18 straipsnio 1 dalimi, atsižvelgdama į Pasvalio rajono savivaldybės kultūros tarybos 2017 m. sausio 16 d. posėdžio protokolą Nr. TK-1, Pasvalio rajono savivaldybės taryba nusprendžia

pakeisti Pasvalio rajono savivaldybės Bernardo Brazdžionio literatūros premijos nuostatus, patvirtintus Pasvalio rajono savivaldybės tarybos 2017 m. vasario 13 d. sprendimu Nr. T1-15 „Dėl Pasvalio rajono savivaldybės Bernardo Brazdžionio literatūros premijos nuostatų patvirtinimo“ ir juos išdėstyti nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka**.**

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-02-07

Suderinta DVS Nr. RTS-37

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2017 m. vasario 13 d. sprendimo nr. T1-15 „dėl pasvalio rajono savivaldybės BERNARDO BRAZDŽIONIO LITERATŪROS PREMIJOS NUOSTATŲ PATVIRTINIMO“ pakeitimo**

**2020-02-07**

Pasvalys

**1. Problemos esmė**.

Vadovaujantis Pasvalio rajono savivaldybės Bernardo Brazdžionio literatūros premijos skyrimo nuostatais, patvirtintais Pasvalio rajono savivaldybės tarybos 2017 m. vasario 13 d. sprendimu Nr. T1-15 „Dėl Pasvalio rajono savivaldybės Bernardo Brazdžionio literatūros premijos skyrimo nuostatų patvirtinimo“ premija skiriama kas dveji metai Bernardo Brazdžionio lietuvybės, gimtosios kalbos, pilietiškumo tradicijas tęsiančiam, tradicines vertybes puoselėjančiam Lietuvos autoriui už naują pastarųjų trijų metų aukšto profesinio lygio grožinės literatūros kūrinį (knygą) ar literatūrologijos kūrinį (knygą) (toliau – kūrinys).

Pateiktas paraiškas ir kūrinius vertina, siūlymus dėl premijos skyrimo Savivaldybės tarybai teikia Savivaldybės Bernardo Brazdžionio literatūros premijos vertinimo komisija (toliau – Komisija), sudaryta iš 2 Lietuvos rašytojų sąjungos narių ir 3 Savivaldybės atstovų.

Patvirtinus naują Bernardo Brazdžionio literatūros premijos skyrimo komisiją bei atsižvelgiant į Vlado Braziūno – rašytojo, Lietuvos rašytojų sąjungos nario, Komisijos nario pastebėjimus ir pasiūlymus atsirado poreikis keisti Pasvalio rajono savivaldybės Bernardo Brazdžionio literatūros premijos nuostatus.

Šiuo sprendimu siūloma pakeisti Pasvalio rajono savivaldybės Bernardo Brazdžionio literatūros premijos skyrimo nuostatus

Kultūros taryba siūlo premijos dydį – 3 000 Eur (jei premija būtų skiriama kas dvejus metus).

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšos bus reikalingos 2020 metais. Lėšas numatoma skirti iš Kultūros programos priemonės Savivaldybės kultūros ir meno premijoms finansuoti (priemonės Nr. 04.02.01.01.17)

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikės.

**6. Sprendimo projekto iniciatoriai.**

Bendrojo skyriaus vyresnioji specialistė Dalia Grigaravičienė.

**7. Sprendimo projekto rengimo metu gauti specialistų vertinimai ir išvados.**

Sprendimo projektas parengtas atsižvelgiant į specialistų pastabas ir rekomendacijas.

Bendrojo skyriaus vyresnioji specialistė Dalia Grigaravičienė

PATVIRTINTA

Pasvalio rajono savivaldybės tarybos

2017 m. vasario 13 d. sprendimu Nr. T1-15

(Pasvalio rajono savivaldybės tarybos 2020 m. vasario d. sprendimo Nr. T1- redakcija)

#### **pasvalio rajono savivaldybės BERNARDO BRAZDŽIONIO LITERATŪROS PREMIJOS SKYRIMO NUOSTATAI**

### **I SKYRIUS**

### **BENDROSIOS NUOSTATOS**

1. Pasvalio rajono savivaldybės Bernardo Brazdžionio literatūrinę premiją steigia Pasvalio rajono savivaldybės taryba, įvertindama Bernardo Brazdžionio kūrybą kaip savitą ir individualų reiškinį lietuvių literatūroje ir jo paties indėlį garsinant Pasvalio kraštą kaip turintį gilias literatūrines tradicijas.

2. Pasvalio rajono savivaldybės Bernardo Brazdžionio literatūros premijos skyrimo nuostatai (toliau – Nuostatai) nustato Pasvalio rajono savivaldybės (toliau – Savivaldybė) steigiamos Bernardo Brazdžionio literatūros premijos dydį ir skyrimo tvarką.

3. Savivaldybės Bernardo Brazdžionio literatūros premija (toliau – premija) skiriama Lietuvos autoriui už kūrybinę drąsą šiuolaikiškai įkūnijant Bernardo Brazdžionio kūryboje ryškias žmogiškumo, žmogaus ir tautos laisvės nuostatas, gimtosios kalbos ir gimtosios žemės gyvybingumo pojūtį ir egzistencines žmogaus vertybes.

4. Premija teikiama Lietuvos autoriui už naują pastarųjų trijų metų aukšto profesinio lygio grožinės literatūros ar literatūrologijos knygą (toliau – kūrinys), tiesiogiai susijusį su Bernardo Brazdžionio kūryba bei asmeniu, o taip pat su Pasvalio krašto literatūrine aplinka, tradicija ir asmenybėmis.

5. Premijos dydis yra 3 000 tūkst. Eur.

6. Premija mokama iš Savivaldybės biudžeto asignavimų, skirtų Kultūros programai.

7. Premija teikiama kas dvejus metus.

**II SKYRIUS**

**PREMIJOS SKYRIMO TVARKA**

8. Savivaldybės administracija kasdvejus metus skelbia konkursą premijai gauti.

9. Kandidatus gauti premiją turi teisę siūlyti Lietuvos leidyklos, meno kūrėjų organizacijos, visuomeninės organizacijos, mokyklos, bibliotekos, taip pat patys autoriai. Paraiškos užpildomos pagal Nuostatų 1 priede pateiktą paraiškos formą.

10. Jeigu paraišką teikia pats autorius, jis turi pridėti kompetentingo asmens ar kūrybinės sąjungos rekomendaciją.

11. Paraiškos ir 1 kūrinio egzempliorius pateikiamas Savivaldybės administracijai. Paraiškos forma ir jos priėmimo terminas (termino pabaiga negali būti vėlesnė kaip mėnuo nuo konkurso paskelbimo) skelbiami spaudoje ir Savivaldybės interneto svetainėje [www.pasvalys.lt](http://www.pasvalys.lt).

12. Paraiškas ir kūrinius vertina, siūlymus dėl premijos skyrimo Savivaldybės tarybai teikia Savivaldybės Bernardo Brazdžionio literatūros premijos vertinimo komisija (toliau – Komisija), sudaryta iš 2 Lietuvos rašytojų sąjungos narių ir 3 Savivaldybės atstovų. Komisiją sudaro ir jos nuostatus tvirtina Savivaldybės taryba jos įgaliojimų laikotarpiui.

13. Premija skiriama tik fiziniams asmenims.

14. Premija skiriama neatsižvelgiant į kitas pretendento gautas premijas.

15. Premija tam pačiam autoriui antrą kartą neskiriama.

16. Premiją, atsižvelgdama į Komisijos siūlymą, skiria Savivaldybės taryba.

**III SKYRIUS**

**PATEIKTŲ DOKUMENTŲ VERTINIMO TVARKA**

17. Komisijos nariai iki posėdžio dienos privalo susipažinti su pateiktais kūriniais Bernardo Brazdžionio premijai gauti.

18. Komisija savo siūlymą dėl premijos skyrimo pateikia ne vėliau kaip per 60 dienųnuo paskutinės paraiškų priėmimo dienos.

19. Komisija, įvertinusi pasiūlytus kandidatus, pateiktų kūrinių atitikimą šių Nuostatų 3 ir 4 punktų reikalavimams, išrenka premijos laureatą ir teikia siūlymą Savivaldybės tarybai.

20. Posėdis yra teisėtas, jeigu jame dalyvauja ne mažiau kaip du trečdaliai Komisijos narių. Komisijos posėdyje asmeniškai negalintis dalyvauti Komisijos narys, ne vėliau kaip prieš 1 (vieną) dieną iki posėdžio dienos raštu Komisijos pirmininkui pateikęs savo nuomonę dėl pristatytų kandidatų, laikomas posėdžio dalyviu.

21. Savivaldybės tarybos sprendimo projektą rengia ir teikia jį svarstyti Savivaldybės administracija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės Bernardo Brazdžionio literatūrinės premijos skyrimo nuostatų 1 priedas

**PARAIŠKA GAUTI BERNARDO BRAZDŽIONIO LITERATŪRINĘ PREMIJĄ**

\_\_\_\_\_\_\_\_\_\_\_\_\_\_\_\_\_\_\_\_\_

(Data)

1. Pretendento vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Namų adresas, telefonas, faksas, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Darbovietė, adresas, telefonas, faksas, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Konkursui siūlomo kūrinio pavadinimas, išleidimo metai, leidykla\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Organizacijos pavadinimas, adresas, telefonas, faksas, el. paštas (pildoma, jei paraišką teikia organizacija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Jei paraišką teikia pats pretendentas, pridedama kompetentingo asmens ar kūrybinės sąjungos rekomendacija.

Tvirtinu, kad pateikta informacija yra tiksli ir teisinga:

(Parašas)

Teikiančio asmens (teikiančios organizacijos vadovo) vardas, pavardė